CELEX: 62019CA0896
Language: sk
Date: 2021-04-20 00:00:00
Title: Vec C-896/19: Rozsudok Súdneho dvora (veľká komora) z 20. apríla 2021 (návrh na začatie prejudiciálneho konania, ktorý podal Prim’Awla tal-Qorti Ċivili – Ġurisdizzjoni Kostituzzjonali – Ġurisdizzjoni Kostituzzjonali- Malta) – Repubblika/Il-Prim Ministru (Návrh na začatie prejudiciálneho konania – Článok 2 ZEÚ – Hodnoty Európskej únie – Právny štát – Článok 49 ZEÚ – Pristúpenie k Únii – Neznižovanie úrovne ochrany hodnôt Únie – Účinná právna ochrana – Článok 19 ZEÚ – Článok 47 Charty základných práv Európskej únie – Pôsobnosť – Nezávislosť sudcov členského štátu – Postup vymenovania – Právomoc predsedu vlády – Účasť Výboru pre menovanie sudcov)

14.6.2021   
            
            
               SK
            
            
               Úradný vestník Európskej únie
            
            
               C 228/7
            
         
      Rozsudok Súdneho dvora (veľká komora) z 20. apríla 2021 (návrh na začatie prejudiciálneho konania, ktorý podal Prim’Awla tal-Qorti Ċivili – Ġurisdizzjoni Kostituzzjonali – Ġurisdizzjoni Kostituzzjonali- Malta) – Repubblika/Il-Prim Ministru
      (Vec C-896/19) (1)
      
      (Návrh na začatie prejudiciálneho konania - Článok 2 ZEÚ - Hodnoty Európskej únie - Právny štát - Článok 49 ZEÚ - Pristúpenie k Únii - Neznižovanie úrovne ochrany hodnôt Únie - Účinná právna ochrana - Článok 19 ZEÚ - Článok 47 Charty základných práv Európskej únie - Pôsobnosť - Nezávislosť sudcov členského štátu - Postup vymenovania - Právomoc predsedu vlády - Účasť Výboru pre menovanie sudcov)
      (2021/C 228/08)
      Jazyk konania: maltčina
      
         Vnútroštátny súd, ktorý podal návrh na začatie prejudiciálneho konania
      
      Prim’Awla tal-Qorti Ċivili – Ġurisdizzjoni Kostituzzjonali
      
         Účastníci konania pred vnútroštátnym súdom
      
      
         Žalobca: Repubblika
      
         Žalovaný: Il-Prim Ministru
      
         za účasti: WY
      
         Výrok rozsudku
      
      
                  1.
               
               
                  Článok 19 ods. 1 druhý pododsek ZEÚ sa má vykladať v tom zmysle, že ho možno uplatniť vo veci, v ktorej vnútroštátny súd prejednáva žalobu podľa vnútroštátneho práva, ktorá smeruje k tomu, aby rozhodol o súlade vnútroštátnych ustanovení upravujúcich postup vymenovania sudcov členského štátu, ktorý je štátom tohto vnútroštátneho súdu, s právom Únie. Na účely výkladu tohto ustanovenia treba riadne zohľadniť článok 47 Charty základných práv Európskej únie.
               
            
                  2.
               
               
                  Článok 19 ods. 1 druhý pododsek ZEÚ sa má vykladať v tom zmysle, že nebráni vnútroštátnym ustanoveniam, ktoré zverujú predsedovi vlády dotknutého členského štátu rozhodujúcu právomoc v postupe vymenovania sudcov, pričom zároveň stanovujú, že sa tohto postupu zúčastní nezávislý orgán poverený najmä hodnotením uchádzačov o miesto sudcu a predkladaním stanoviska tomuto predsedovi vlády.
               
            
         (1)  Ú. v. EÚ C 77, 9.3.2020.